AFRIKAANSE OPSOMMING: Die twee bekende Suid-Afrikaanse landboutydskrifte, die Farmer's Weekly en Die Landbouweekblad is belangrike bronne van kultuurhistoriese inligting. In hierdie tesis word op 'n aantal geselekteerde aspekte van die naoorlogse kultuur in Suid-Afrika gekonsentreer. Die tydperk wat gedek word, is 1945 tot 1961. In Afdeling A word daar inleidend 'n agtergrond gegee van die benutting van landboutydskrifte deur die kultuurhistorikus en van die tydvak waarbinne die stof vertolk moet word. In Hoofstuk 1 word daar op joernalistieke bronne as primere geskrewe bronne gekonsentreer en in die besonder op die tydgenootlike tydskrif. Hoofstuk 2 plaas die landbou en landboutydskrif kultuurhistories in perspektief. 'n Kort agtergrond oor die ontstaan ~n groei van die betrokke twee tydskrifte word gegee, en daar word oorsigtelik gewys op die spesifieke benaderings wat die onderskeie afdeli'ngs in die tydskrifte vereis. Uit die landboutydskrifte het geblyk dat meganisasie en verstedeliking nit die Tweede Wereldoorlog die twee omvormende kragte ten opsigte van die bree kultuurklimaat in SuidAfrika geword het. In Hoofstuk 3 word daar hierop gefokus. Afdeling B het die geestelike kultuar as tema. Aspekte wat daariri aandag kry, is: Volkswoordskeppinge (Hoofstuk 4), Volkswetenskap (Hoofstuk 5), Lotstye (Hoofstuk 6) en Volksfeeste (Hoofstuk 7). Onder Volkswoordskeppinge word gespreksonderwerpe, belewenisvertellings, sages, legendes, grappe, rympies en raaisels behandel. 'n Agtergrondbespreking word gegee, waarna die gekategoriseerde voorbeelde wat opgespoor is, volg. Volkswetenskap word hier in drie hoofdele ingedeel: volksweerkunde, waterwys en volksgeneeskunde. By laasgenoemde word aandag aan siektes by diere sowel as die mens gegee en voorbeelde wat gevind is, gekategoriseerd aangebied. Gebruike en gelowe rondom geboorte en doop, hofmaak en die huwelik en derdens die dood en begrafnis word ender lotstye gedek. Die hoofstuk oor volksfeeste bestaan uit 'n bespreking van 'n aantal volksfeeste met as tweede ! deel die beskrywing van enkele speletjies wat klaarblyklik by feesgeleenthede gespeel is. Afdeling C handel oor die stoflike kultuur, waarvan die volgende aspekte geselekteer is: Volksbedrywe (Hoofstuk 8), Huisbou en -inrigting en plaas- en werfuitleg (Hoofstuk 9), Voedselkultuur (Hooptstuk 1 O) en Kleremodes (Hoofstuk 11 ). Volksbedrywe word in twee hoofdele behandel, naamlik huis- en plaasbedrywe. Ten opsigte van huisboujinrigting word daar op die moderne huis gekonsentreer - die stedelike sowel as die plaashuis. Die uitleg van die moderne plaas en werf word volledig bespreek. Slegs 'n aantal naoorlogse aspekte van die voedselkultuur word belig, waarop verder ruimte afgestaan word aan die tradisionele Suid-Afrikaanse kookkuns - in die vorm van resepte, vergesel van 'n bespreking. Kleremodes word aan die hand van die natuurlike fases wat daar in die betrokke tydvak onderskei kan word, behandel. Die klem val hier op vrouemodes